Obec Včelince na   základe originálneho výkonu samosprávnej funkcie podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením § 83 ods. 1 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, vydáva toto všeobecne záväzné nariadenie (ďalej len „VZN“):

**Všeobecne záväzné nariadenie č. 2/2016**

**Obce Včelince**

**ktorým sa dopĺňa všeobecne záväzné nariadenie obce č. 04/2013. o miestnom poplatku za komunálne odpady a drobné stavebné odpady.**

**Čl. I**

Všeobecne záväzné nariadenie obce Včelince č. 04/2013 o miestnom poplatku za komunálne odpady a drobné stavebné odpady sa dopĺňa nasledovne:

1. V § 5 sa dopĺňa  odsek 3 , ktorý znie: *Obec Včelince stanovuje poplatok za drobné stavebné odpady, ktoré vznikajú na území obce. Sadza za kilogram drobného stavebného odpadu bez obsahu škodlivín je* ***0,036* EUR.**
2. V § 5 sa dopĺňa odsek 4, ktorý znie: *Na základe, že obec nedisponuje zberným dvorom:*

* *Obec v prípade záujmu obyvateľov objedná službu zabezpečujúcu nakladanie s drobným stavebným odpadom/veľkokapacitný kontajner/, jeho odvoz a zhodnotenie/zneškodnenie DSO/ od zberovej spoločnosti. Zabezpečí preberanie a stanovenie hmotnosti DSO prineseného obyvateľom na stanovište /predpokladá sa akceptácia prepočtu podľa objemovej hmotnosti/ a následne sa vyrubí poplatok s úhradou v hotovosti do pokladne OcÚ.*
* *Obyvateľ bude mať povinnosť uložiť DSO na najbližšej skládke, pričom poplatok za zneškodnenie DSO musí uhradiť obci na základe vážneho lístka.*
* *Zberný dvor pre skládku DSO pre občanov, ktorí si odnesú sami DSO bez škodlivín je skládka v Tornaľi vedená spoločnosťou Brantner Tornaľa.*

**Čl. II**

Obecné zastupiteľstvo obce Včelince sa uznieslo na vydaní tohto VZN na svojom zasadnutí dňa 15.06.2016 uznesením č. 20/2016 a  toto VZN nadobúda účinnosť 1. januára 2017.

*Vyvesené na úradnej tabuli dňa: 30.05.2016*

*Zvesené z úradnej tabule dňa: 14.06.2016*

                                                                                                          \_\_\_\_\_\_\_\_\_\_\_\_\_\_\_\_\_\_

Ing. Ľubomír Kosztúr

starosta obce